Document ID: /roh_data/filtered/fineweb-2-filterrobots_roh.jsonl.gz/10062

Ils organisaturs èn fitg cuntents cun ils 10'000 visitaders e visitadras, scrivan els en ina communicaziun. Avant dus onns, tar la davosa ediziun a Lai, han 5'000 persunas dapli visità l'occurenza da sport. Lura ha quella però cuzzà in di pli ditg che quest onn.
Malgrà ch’ils organisaturs han gì dapli lavur cun preparar las loipas cun naiv tecnica quintan els cun ina nulla naira. Il Tour de ski fa glindesdi ina pausa, las proximas cursas èn da Son Silvester a Toblach en il Tirol dal Sid. A fin van las cursas ils 5 da schaner a Val di Fiemme en il Tirol dal Sid. A Lantsch/Lai returna il Tour de ski en dus onns, e quai medemamain la fin da december.